શીર્ષક: નરેન્દ્ર મોદીએ ન્યૂટ્રિશન પાર્કનું ઉદ્ઘાટન કર્યું ત્યાં ચાઇલ્ડ ન્યૂટ્રિશનની છે ગંભીર સ્થિતિ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ચિલ્ડ્રન પાર્કમાં નરેન્દ્ર મોદી

નરેન્દ્ર મોદીએ જે વિસ્તારમાં ચિલ્ડ્રન ન્યૂટ્રિશન પાર્કનું ઉદઘાટન કર્યું છે એ નર્મદા જિલ્લાનાં બાળકો કુપોષણની ગંભીર સમસ્યાથી પીડાઈ રહ્યાં છે. 

ગુજરાતમાં કુપોષણનો મુદ્દો વારંવાર સામે આવે છે અને તેમાં નર્મદા, દાહોદ, પંચમહાલ, બનાસકાંઠા, વડોદરા વગેરે આદિવાસી જિલ્લાઓની સ્થિતિ ચિંતાજનક છે અને આ માટે સરકાર દ્વારા અનેક યોજનાઓ પણ ચલાવવામાં આવે છે. 

કેવડિયા ખાતે વડા પ્રધાન આરોગ્યવન, આરોગ્યકુટિર, એકતા મૉલ, ચિલ્ડ્રન ન્યૂટ્રિશન પાર્ક, જંગલ સફારી અને ડૅમની લાઇટનું ઉદ્ઘાટન પણ કર્યું છે. 

મુખ્ય મંત્રી વિજય રૂપાણીની ફેસબુક પોસ્ટ

ગુજરાતના મુખ્ય મંત્રી વિજય રૂપાણીએ પણ ફેસબુકમાં આ સંદર્ભે એક પોસ્ટ મૂકી છે.

જેમાં તેમણે લખ્યું છે, 'વિશ્વનો પ્રથમ ટેકનોલૉજી ડ્રિવન ચિલ્ડ્રન ન્યુટ્રિશન પાર્ક - આ થીમ બેઝ પાર્ક 35000 ચો.મી. વિસ્તારમાં પથરાયેલો છે. બાળકોને ગમ્મત સાથે જ્ઞાન મળે તે હેતુથી અદ્યતન ટેકનોલૉજીનો ઉપયોગ કરી આ પાર્ક ખાસ ડિઝાઈન કરવામાં આવેલો છે.'

'મિની ટ્રેન દ્વારા પ્રવાસ દરમિયાન ફળ-શાક ગૃહમ્, પાયોનગરી, અન્નપૂર્ણા, પોષણપુરમ્, સ્વસ્થ ભારતમ્ અને ન્યુટ્રિ હંટ જેવાં સ્ટેશનો આવે છે. વધુમાં નાના-મોટા તમામ પ્રવાસીઓને મનોરંજન માટે મિરર મેઈઝ, 5-D થિયેટર અને ભૂલભૂલૈયાં પણ છે.'

ઉલ્લેખનીય છે કે ગુજરાતમાં બાળકોમાં કુપોષણનો મુદ્દો પણ ચર્ચામાં રહે છે. ખાસ કરીને આદિવાસી વિસ્તારોમાં.

અવારનવાર વિપક્ષ આ મામલે સત્તાધારી પક્ષને સવાલો કરતો રહે છે અને વિધાનસભામાં આ મુદ્દો ચર્ચાતો રહે છે.

આદિવાસી વિસ્તારમાં કુપોષણની સમસ્યા

પ્રતીકાત્મક તસવીર

ગુજરાતમાં કુપોષણની સમસ્યા કેટલી ગંભીર અને વકરી રહી એ મીડિયા અહેવાલો પરથી જણાઈ આવે છે.

ઇન્ડિયન એક્સપ્રેસના એક અહેવાલ અનુસાર, કુપોષણની સૌથી વધુ સમસ્યા આદિવાસી વસતીવાળા દાહોદ અને નર્મદા જિલ્લામાં છે. 

અહેવાલ અનુસાર, ગત વર્ષે આ જ સમયે રાજ્યના 33 જિલ્લાઓમાં કુલ 1,96,660 બાળકો કુપોષણથી પીડાઈ રહ્યાં છે.

અહેવાલ અનુસાર, સૌથી વધુ 42,488 બાળકો દાહોદ જિલ્લામાં અને બાદમાં નર્મદા જિલ્લામાં 14,722 બાળકો છે.

અહેવાલ મુજબ રાજ્ય સરકારે કૉંગ્રેસના ધોરાજીના ધારાસભ્ય લલિત વસોયાએ પૂછેલા સવાલના જવાબમાં આ માહિતી આપી હતી.

તો સૌથી વધુ ઓછાં કુપોષિત બાળકો પોરબંદર (709) અને બોટાદ જિલ્લામાં (938) જોવાં મળ્યાં હતાં.

તો અગાઉની સ્થિતિ પણ એટલી જ વિકટ જોવા મળી રહી છે. 

અમદાવાદ મિરરના 10 જુલાઈ, 2019ના એક...